Α.Σ. Ατρόμητος Χιλιομοδίου

Ο **Αθλητικός Σύλλογος Χιλιομοδίου «ο Ατρόμητος»** είναι ελληνικό ποδοσφαιρικό σωματείο το οποίο εδρεύει στο Χιλιομόδι Κορινθίας. Επίσημο έτος ίδρυσης του είναι το 1961, και επίσημα χρώματά του αποτελούν το κόκκινο και το μαύρο. Παλαιότερα, ο σύλλογος διέθετε τμήματα καλαθοσφαίρισης και σκάκι.

## Ιστορία
Ο Ατρόμητος Χιλιομοδίου ιδρύθηκε το 1961 με πρώτο Πρόεδρο τον δάσκαλο Καλαρά Αθανάσιο. Αποτελεί συνέχεια του ιστορικού Άρη Χιλιομοδίου, ο οποίος είχε ιδρυθεί προπολεμικά. Το ποδοσφαιρικό τμήμα του συλλόγου είναι το πιο διακεκριμένο και αποτελεί παραδοσιακά ένα από τα καλύτερα και πιο σταθερά τμήματα στην Κορινθία. Μία από τις πιο σημαντικές επιτυχίες του συλλόγου είναι η συμμετοχή επανειλημμένα στο πρωτάθλημα της Δ' Εθνικής κατηγορίας τις χρονιές 2007-08, 2008-09, 2009-10, 2011-12 και στο πρωτάθλημα της Γ' Εθνικής κατηγορίας την χρονιά 2020-2021.
[μικρογραφία|Αήττητος πρωταθλητής [Ένωση Ποδοσφαιρικών Σωματείων Κορινθίας|Ε.Π.Σ Κορινθίας την περίοδο 2010–2011|267x267εσ]]
μικρογραφία|Ατρόμητος Χιλιομοδίου (2010–2011)|267x267εσ

Το 1990 ο Ατρόμητος Χιλιομοδίου θα κατακτήσει το πρώτο του τρόπαιο με αντίπαλο την ομάδα της Ελλάς Βέλου για τον θεσμό του κυπέλλου Ε.Π.Σ Κορινθίας, επικρατώντας της στον τελικό με 2-1.Επίσης έχει αναδειχθεί και δύο φορές Φιναλίστ, το 1987 με αντίπαλο τον Κύψελο Κορίνθου όπου μετά από το 0-0 της κανονικής περιόδου ηττήθηκε στα πέναλτι με 3-2 και το 2012 με αντίπαλο τον Π.Α.Σ. Κόρινθος με σκορ 2-1. Η ομάδα του Χιλιομοδίου έχει πραγματοποιήσει σημαντικές επιτυχίες στο πρωτάθλημα Κορινθίας τερματίζοντας τρεις φορές στην πρώτη θέση και συγκεκριμένα τις χρονιές 2006-2007, 2010-2011, 2019-2020.

Το πρώτο καθοριστικό βήμα για την πρώτη κατάκτηση του πρωταθλήματος στην ιστορία του Χιλιομοδίου έγινε την περίοδο 2006-2007. Μετά από προσπάθειες χρόνων η ομάδα θα καταφέρει να κατακτήσει το πρωτάθλημα και να αγωνιστεί για πρώτη φορά στο πρωτάθλημα της Δ΄ Εθνικής κατηγορίας τη χρονιά 2007-2008. Την αγωνιστική περίοδο 2010-2011 ο Ατρόμητος τερμάτισε πρώτος και μάλιστα αήττητος στο πρωτάθλημα της Α΄ κατηγορίας, κερδίζοντας έτσι την άνοδο στην 4η τάξεως εθνική κατηγορία. Εκτός από το πρωτάθλημα το Χιλιομόδι κέρδισε και τις εντυπώσεις σε ένα ανταγωνιστικό πρωτάθλημα όπου ο πρωταθλητής αναδείχθηκε την τελευταία αγωνιστική. Έτσι, το Χιλιομόδι έφτασε στην κατάκτηση του δεύτερου πρωταθλήματος στην ιστορία του. Μετά από σχεδόν μια δεκαετία ο Ατρόμητος, στην περίεργη όπως αποδείχθηκε λόγω διακοπής στα μέσα του πρωταθλήματος αγωνιστική περίοδο 2019-2020 τερμάτισε στην πρώτη θέση της Α΄ κατηγορίας και πανηγύρισε τον τρίτο τίτλο στην ιστορία του και την επιστροφή του στα εθνικά πρωταθλήματα της χώρας και συγκεκριμένα μετά την αναδιάρθρωση που πραγματοποιήθηκε στην Γ΄ Εθνική κατηγορία.

## Τίτλοι
### Τοπικοί
* 3 Πρωταθλήματα Ε.Π.Σ. Κορινθίας: 2007, 2011, 2020
* 1 Κύπελλο Ε.Π.Σ. Κορινθίας: 1990

## Συμμετοχές στις Εθνικές κατηγορίες
* Γ΄ Εθνική κατηγορία: 1 (2020–2021)
* Δ΄ Εθνική κατηγορία: 4 (2007–2008, 2008–2009, 2009–2010, 2011–2012)

## Αγωνιστική πορεία

## Παραπομπές


## Εξωτερικοί σύνδεσμοι
* Ο Α.Σ. Ατρόμητος Χιλιομοδίου στην Ε.Π.Σ. Κορινθίας

Κατηγορία:Αθλητικοί σύλλογοι Κορινθίας
Κατηγορία:Ιδρύσεις αθλητικών συλλόγων το 1961
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σκακιστικοί σύλλογοι
Κατηγορία:Σωματεία Ε.Σ.Κ.Α.Κ.